b'\n_START_ARTICLE_\nViktor Berce\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v rojstnem kraju (1916-1920), gimnazijo v Ver\xc5\xbeeju (1920-1922) in Ljubljani (1922-1928) ter bogoslovje v Gorici (1928-1932) in bil tam 19. junija 1932 tudi posve\xc4\x8den. Slu\xc5\xbeboval je kot kaplan v Postojni (1932-1933), bil \xc5\xbeupnik v Vodicah v \xc4\x8ci\xc4\x8dariji (1933-1936), Slivljah (1936-1950), Ilirski Bistrici (1950-1976) in Budanjah (1976-1985), ko se je upokojil. Leta 1941 so ga fa\xc5\xa1isti s \xc5\xa1e drugimi duhovniki ilirskobistri\xc5\xa1ke dekanije internirali v Verono._NEWLINE_Berce se je odlikoval kot dober pridigar in vodja ljudskih misijonov. V vseh krajih kjer je slu\xc5\xbeboval je tudi vodil slovenske pevske zbore.'